דייוויד גרוס

דייוויד ג'ונתן גרוס (באנגלית: David Jonathan Gross; נולד ב-19 בפברואר 1941) הוא פיזיקאי אמריקאי, חתן פרס נובל לפיזיקה לשנת 2004.

קורות חיים
גרוס נולד בוושינגטון די. סי. למשפחה יהודית. אביו, ברטרם מיירון גרוס (1912–1997), היה פרופסור במדעי החברה. בגיל 13 הגיע דייוויד גרוס לישראל, במסגרת עבודתו של אביו. למד בתיכון ליד האוניברסיטה בירושלים. את התואר הראשון והשני בפיזיקה קיבל מהאוניברסיטה העברית בירושלים, ואת הדוקטורט עשה באוניברסיטת ברקלי שבקליפורניה.

בשנת 2000 זכה בפרס הארווי, ובשנת 2004 בפרס נובל לפיזיקה יחד עם דייוויד פוליצר מהמחלקה לפיזיקה במכון הטכנולוגי של קליפורניה (Caltech) ופרנק וילצ'ק מהמחלקה לפיזיקה של MIT. השלושה זכו בפרס בזכות ההסבר שגיבשו באמצע שנות השבעים על אופיו של הכוח הגרעיני החזק, הכוח הפועל בין הקווארקים, הם חלקיקי היסוד המרכיבים את גרעין האטום.

בריאיון לעיתון "הארץ" למחרת הזכייה סיפר "חיפשתי הסבר להתנהגות המוזרה של הקווארקים במשך שנים רבות, כשהתחלתי לעבוד על כך הייתי בן 27, בגיל 32 מצאנו את הפתרון".

גרוס משמש כמנהל מכון קאוולי לפיזיקה תאורטית באוניברסיטת קליפורניה בסנטה ברברה וכן מנהל את בית ספר החורף של המכון ללימודים מתקדמים באוניברסיטה העברית. הוא קיבל תואר דוקטור לשם כבוד מהאוניברסיטה העברית ב-2001.

חיים אישיים 
גרוס גרוש ונשוי בשנית, אב לשני ילדים מנישואיו הראשונים. 

בריאיון שהעניק גרוס לסוכנות הידיעות המקדונית באתונה הוא הציג את עצמו כהומניסט ואתאיסט.

קישורים חיצוניים
 

 דייוויד גרוס, אנשי סגולה - יהודים זוכי פרס נובל, באתר מוזיאון העם היהודי - בית התפוצות.
 דף הבית של דייוויד גרוס

הערות שוליים

וושינגטון די. סי.: אישים
זוכי פרס נובל לפיזיקה
פיזיקאים אמריקאים
פיזיקאים יהודים
זוכי פרס נובל יהודים אמריקאים
זוכי פרס נובל אמריקאים
יהודים אמריקאים
זוכי פרס הארווי
סגל אוניברסיטת פרינסטון
יהודים חברי האקדמיה הלאומית למדעים של ארצות הברית
עמיתי מקארתור
סגל אוניברסיטת קליפורניה בסנטה ברברה
בוגרי התיכון ליד האוניברסיטה
מקבלי תואר דוקטור לשם כבוד מהאוניברסיטה העברית בירושלים
זוכי מדליית אוסקר קליין
בוגרי האוניברסיטה העברית בירושלים
בוגרי אוניברסיטת קליפורניה בברקלי
חברי האקדמיה הלאומית למדעים של ארצות הברית
אמריקאים שנולדו ב-1941
זוכי פרס דיראק